标题：罽
基本字义
罽　
◎ 皮织品 ——孔安国曰：“贡四兽之皮也。织皮，今罽也。”
◎ 渔网 ——《说文》“罽,鱼网也。”
◎ 毛织物 ——《尔雅》：“氂罽也。”邢昺疏“罽者，织毛为之。”
——柳宗元《柳州峒氓》鹅毛御腊缝山罽,鸡骨占年拜水神。
◎ 古代国名 ——罽宾国
◎ 地名 ——罽岭
唐史以前的记载及说明
一、织皮、网——《史记.夏本纪》“华阳黑水惟梁州 ....贡璆、铁、银、镂、砮、磬，熊、罴、狐、貍、织皮。”【集解】：孔安国曰：“贡四兽之皮也。织皮，今罽也。”
——《汉书.东方朔传》“时，天下侈靡趋末，百姓多离农亩。上从容问朔：‘吾欲化民，岂有道乎？’朔对曰：‘今陛下以城中为小，图起建章，左凤阙，右神明，号称千门万户。木土衣绮绣，狗马被缋罽，宫人簪玳瑁，垂珠玑，设戏车，教驰逐，饰文采，丛珍怪。撞万石之钟，击雷霆之鼓，作俳优，舞郑女。上为淫侈如此，而欲使民独不奢侈失农，事之难者也。’”汉武帝奢侈起来时，狗马都穿上彩色织皮，东方朔直言抨击。此处罽应为一种皮织品。《说文》以罽为渔网，大概就是指一种皮编织的网。
——《后汉书》-《西南夷传.冉駹夷》“其能作旄毡、班罽、青顿、羊羧之属。”-《李陈庞陈桥列传》“西域殷富，多珍宝，诸国侍子及督使贾胡数遗恂奴婢、宛马、金银、香罽之属。”-《宦者列传.郑众　蔡伦　孙程　曹腾　单超　侯览　曹节　吕强　张让》 “其后四侯转横，天下为之语曰：‘左回天，具独坐，徐卧虎，唐两墯。’皆竞起第宅，楼观壮丽，穷极伎巧。金银罽毦，施于犬马。”宦官之骄奢淫佚令人发指。毦《注》顾野王曰：毦，结毛为饰，卽今马及弓槊上缨毦也。
——《广雅》“罽，罔也。”罔即网。
——《南齐书.列传.垣崇祖 张敬儿》“况荆州物产，雍、裛、交、梁之会，自足下为牧，荐献何品？良马劲卒，彼中不无，良皮美罽，商赂所聚，前后贡奉，多少何如？”此处良皮美罽亦当织皮。
——《梁书.诸夷》“中天竺国......土俗出犀、象、貂、鼲、玳瑁、火齐、金、银、铁、金缕织成金皮罽、细摩白氎、好裘、毾登。”二、兽毛织品——《周礼·春官·司服》“祀四望山川，则毳冕” 郑玄 注引 汉 郑司农 曰：“毳，罽衣也。”《说文.系部》“毳，西胡毳布也。”清代段玉裁注：“毳者，兽细毛也。用作为布，是曰罽。亦段罽为之。”
——《汉书·高帝纪下》“贾人毋得衣锦秀、绮縠、絺纻、罽”。或指彩色染经剪绒，用以作毡。为我国西间少数民族所产。西汉以来锦罽常并称。汉代一张罽价值几万钱。清代西北地区的氍毹、斜文褐、花罽、细旃等名目，均属高级毡织品。
——《逸周书.王会解》：伊尹为四方献令，正西昆仑诸国，“请令以丹青、白旄、纰罽、江历、龙角、神龟为献”。
——《后汉书》-《文苑列传》“（杜）笃以关中表里山河，先帝旧京，不宜改营洛邑，乃上奏《论都赋》曰：‘是时，孝武因其余财府帑之蓄，始有钩深图远之意，探冒顿之罪，校平城之仇。遂命票骑，勤任卫青，勇惟鹰扬，军如流星，深之匈奴，割裂王庭，席卷漠北，叩勒祁连，横分单于，屠裂百蛮。烧罽帐，系阏氏，燔康居，灰珍奇，椎鸣镝，钉鹿蠡，驰坑岸’。”
-《东夷列传.三韩》“马韩人知田蚕，作绵布 ......不贵金宝锦罽，不知骑乘牛马，唯重璎珠，以缀衣为饰，及县颈垂耳。”
-《南蛮西南夷列传.哀牢》“哀牢夷者，其先有妇人名沙壹，居于牢山。.....土地沃美，宜五谷、蚕桑。知染采文绣，罽毦帛叠，兰干细布，织成文章如绫锦。”
-《祭祀》“桓帝即位十八年，好神仙事。延熹八年，初使中常侍之陈国苦县祠老子。九年，亲祠老子于濯龙。文罽为坛。”
-《与服》“降及战国，奢僭益炽，削灭礼籍，盖恶有害己之语。竞修奇丽之服，饰以舆马，文罽玉缨，象镳金鞍，以相夸上。争锥刀之利，杀人若刈草然，其宗祀亦旋夷灭。”
-《南匈奴传》“蹑北追奔三千余里，遂破龙祠，焚罽幕，坑十角，梏阏氏，铭功封石，倡呼而还。单于震慑，屏气蒙毡，遁走于乌孙之地，而漠北空矣。”
——《魏书.方技传》引“佗别传曰：‘诸梁时，西域胡来献香罽、腰带、割玉刀，时悔不取也。’”-《乌丸鲜卑东夷传》“夫馀在长城之北，去玄菟千里，....出国则尚缯绣锦罽，大人加狐狸、狖白、黑貂之裘，以金银饰帽。”
——《蜀书.许麋孙简伊秦传》“魏略王朗与文休书曰：深思书、易之义，利结分於宿好，故遣降者送吴所献致名马、貂、罽，得因无嫌。”
——《吴书.孙破虏讨逆传》“（孙）坚常著赤罽帻，乃脱帻令亲近将祖茂著之。”-《张顾诸葛步传》“（诸葛）融父兄质素，虽在军旅，身无采饰；而融锦罽文绣，独为奢绮。”诸葛亮的侄子，事东吴，与其兄长皆被诛杀。
——《晋书》-《与服》“釳以铁为之，其大三寸，中央两头高，如山形，贯中以翟尾而结著之也。繁缨赤罽易茸，金就十有二。”
-《食货》“江干橘柚，河外舟车，辽西旃罽之乡，葱右蒲梢之骏，殖物怪错，于何不有。” 
-《四夷》“马韩居山海之间，无城郭，......俗不重金银锦罽，而贵璎珠，用以缀衣或饰发垂耳。”“夫余国，在玄菟北千余里，南接鲜卑，北有弱水，地方二千里，户八万，有城邑宫室，地宜五谷。其人强勇，会同揖让之仪有似中国。其出使，乃衣锦罽，以金银饰腰。”
——《宋书》-《礼》“驾三马，左右騑。其法驾则紫罽軿车。”
-《列传.谢瞻 孔琳之》“史臣曰：而事有讹变，奸敝代起，昏作役苦，故穑人去而从商，商子事逸，末业流而浸广，泉货所通，非复始造之意。于是竞收罕至之珍，远蓄未名之货，明珠翠羽，无足而驰，丝罽文犀，飞不待翼，天下荡荡，咸以弃本为事。”重农轻商之说。
-《列传.鲜卑 吐谷浑》“史臣曰：虽复苞篚岁臻，事惟贾道，金罽毡毦，非用斯急，送迓烦扰，获不如亡。”
——《南齐书》-《与服》“玉辂，汉金根也。漆画轮，金涂纵容后路受福輠。两厢上望板前优游，通缘金涂镂釭，碧绞罽，凿镂金薄帖。”
-《南齐书.列传.垣崇祖 张敬儿》“况荆州物产，雍、裛、交、梁之会，自足下为牧，荐献何品？良马劲卒，彼中不无，良皮美罽，商赂所聚，前后贡奉，多少何如？”此处良皮美罽亦当作织皮。
——《梁书.诸夷》“中天竺国......土俗出犀、象、貂、鼲、玳瑁、火齐、金、银、铁、金缕织成金皮罽、细摩白氎、好裘、毾登”
——《魏书》-《礼》“皇太后、皇太后皆御金根车，加交络、帷裳，非法驾则乘紫罽軿车，云?虡文画辀，黄金涂五末，盖爪，在右騑，驾三马。”-《释老》“帝遣使致书，以缯、素、旃罽、银钵为礼。”-《补帝纪.后主高纬　幼主高恒》“御马则藉以毡罽，食物有十余种，将合牝牡，则设青庐，具牢馔而亲观之。狗则饲以粱肉。”-《魏书太祖纪》戊子，车驾北巡，筑离宫于犲山，纵士校猎，东北逾罽岭，出参合、代谷。
——《周书.王罴 子庆远》“太祖曾在同州，与群公宴集，出锦罽及杂绫绢数段，命诸将樗蒱取之。”
——《隋书》-《志.音乐》“六年，诸夷大献方物。突厥启民以下，皆国主亲来朝贺。乃于天津街盛陈百戏，自海内凡有奇伎，无不总萃。崇侈器玩，盛饰衣服，皆用珠翠金银，锦罽絺绣。其营费钜亿万。”
-《列传》“及帝西巡，次燕支山，高昌王、伊吾设等及西蕃胡二十七国，谒于道左。皆令佩金玉，被锦罽，焚香奏乐，歌儛喧噪。”
——《南史.列传.梁宗室》“邓元起之在蜀也，崇于聚敛，财货山积。金玉珍帛为一室，名为内藏；绮縠锦罽为一室，号曰外府。”
-《列传.梁武帝诸子》“黄金一斤为饼，百饼为簉，至有百簉；银五倍之，其他锦罽缯采称是。每战则悬金帛以示将士，终不赏赐。”
-《列传.夷貊.海南诸国》“中天竺国，......金银铜铁、金缕织成金罽、细靡白氎、好裘、毾憕。”
-《列传.贼臣.贼侯景 熊昙朗 周迪 留异 陈宝应》“景仪同范桃棒密贪重赏，.....山起芙蓉层楼，高四丈，饰以锦罽，捍以乌笙，山峰相近。”三、罽宾国、罽岭——《汉书.西域传.罽宾国》“罽宾国，王治循鲜城，去长安万二千二百里。不属都护。”“其民巧，雕文刻镂，治宫室，织罽，刺文绣，好酒食。”
——《后汉书》“自皮山西南经乌秅，涉悬度，历罽宾，六十余日行至乌弋山离国，地方数千里，时改名排持。”
——《魏书》-《太祖纪》“戊子，车驾北巡，筑离宫于犲山，纵士校猎，东北逾罽岭，出参合、代谷。
-《高宗纪》“库莫奚、契丹、罽宾等十余国各遣使朝贡。”
-《肃宗纪》“癸丑，地伏罗、罽宾国并遣使朝献。”
-《列传.胡沮渠蒙逊》“始罽宾沙门曰昙无谶，东入鄯善，自云“能使鬼治病，令妇人多子”，与鄯善王妹曼头陀林私通。”
-《吐谷浑》“慕利延遂入于阗国，杀其王，死者数万人。南征罽宾。”
-《西域》“会魏使者自天竺、罽宾还，俱会鄯善，劝比龙拒之，遂之连战，安周不能克，退保东城。”
——《周书.高宗纪》“库莫奚、契丹、罽宾等十余国各遣使朝贡。”
——《隋书.列传》“炀帝时，遣侍御史韦节、司隶从事杜行满使于西蕃诸国。至罽宾，得玛瑙杯，王舍城，得佛经，史国得十舞女、师子皮、火鼠毛而还。”
——《北史.魏本纪》“是岁，疏勒、渴盘陀、库莫奚、契丹、罽宾等国各遣使朝贡。”“戊子，北巡，筑离宫于豺山，纵士校猎，东北逾罽岭，出参合、代谷。”罽岭，地名。
其它资料
晋陆翙《邺中记》：“石虎御府罽有鸡头文罽、鹿子罽、花罽。”《辽史.食货志下》：“雄州、高昌、渤海亦立互市，以通南宋、西北诸郡、高丽之货，故女直以金、帛、布、蜜、蜡诸药材及铁离、靺鞨、于厥等部以蛤珠、青鼠、貂鼠、胶鱼之皮、牛羊驼马、毳罽等物，来易于辽者，道路繦属。”清屈大均《广东新语.舟语.洋舶》：“其人无事者皆细绒大笠，著红罽长襔，金纽连绵至地。”
又如:罽衣(毛织物制的衣服);罽车(有毛毡帷幕的坐车);罽茵(毛毯);罽毯(毛毯);罽幕(毛毡制的帐幕)